|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 26. janvārī** | **Nr. GND/2023/** |
|  | **(protokols Nr.; .p.)** |

**Par dzīvokļa “Kļavkalni”-5, Tirza, Tirzas pagasts, Gulbenes novads, īres līguma slēgšanu**

Gulbenes novada pašvaldības dokumentu vadības sistēmā 2023.gada 10.janvārī ar reģistrācijas numuru GND/5.5/23/59--P reģistrēts **….** (turpmāk – iesniedzējs), …., 2023.gada 9.janvāra iesniegums, kurā izteikts lūgums pagarināt dzīvojamās telpas Nr.5, kas atrodas “Kļavkalni”, Tirzā, Tirzas pagastā, Gulbenes novadā, īres līguma darbības termiņu.

Dzīvojamo telpu īres likuma 7.pants nosaka, ka dzīvojamās telpas īres līgumu rakstveidā slēdz izīrētājs un īrnieks, savukārt 9.pants nosaka, ka dzīvojamās telpas īres līgumu slēdz uz noteiktu termiņu.

Dzīvojamās telpas īres līgums ar iesniedzēju noslēgts uz noteiktu laiku, tas ir, līdz 2023.gada 31.janvārim.

Atbilstoši Gulbenes novada pašvaldības grāmatvedības uzskaites datiem uz iesnieguma izskatīšanas dienu iesniedzējam ir nenokārtotu maksājumu saistības par dzīvojamās telpas īri un apsaimniekošanas maksu 1525,89 EUR apmērā. 2022.gada 17.martā Gulbenes novada Tirzas pagasta pārvalde ar iesniedzēju noslēdza vienošanos par parāda atmaksu pa daļām (Vienošanās Nr. TI/9.5/22/10). Noslēgtā vienošanās tiek pildīta daļēji un parāda atmaksas summa samazinās.

Gulbenes novada pašvaldība, pārbaudot pakalpojumu, kas saistīti ar minētās dzīvojamās telpas lietošanu, sniedzēju iesniegto atskaiti par Gulbenes novada pašvaldības dzīvojamo telpu īrnieku maksājumu disciplīnu un stāvokli uz iesnieguma izskatīšanas dienu, konstatē, ka iesniedzējam ir nenokārtotas maksājumu saistības par ūdens un kanalizācijas pakalpojuma sniedzēja SIA “Gulbenes Energo Serviss” sniegto pakalpojumu EUR 255,45 apmērā.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Ņemot vērā minēto, pamatojoties uz Dzīvojamo telpu īres likuma 7. pantu un 9. pantu, Pašvaldību likuma 4.panta pirmās daļas 10.punktu un Sociālo un veselības jautājumu komitejas ieteikumu, atklāti balsojot: PAR – \_\_; PRET – \_\_; ATTURAS – \_\_, Gulbenes novada dome NOLEMJ:

1. SLĒGT dzīvojamās telpas Nr.5, kas atrodas “Kļavkalni”, Tirzā, Tirzas pagastā, Gulbenes novadā, īres līgumu ar …., uz laiku līdz 2023.gada 30.aprīlim.

2. NOTEIKT … viena mēneša termiņu dzīvojamās telpas īres līguma noslēgšanai.

3. NOTEIKT, ka šis lēmums zaudē spēku, ja …. līdz 2023.gada 28.februārim nav noslēdzis dzīvojamās telpas īres līgumu.

4. UZDOT Gulbenes novada Tirzas pagasta pārvaldei, reģistrācijas Nr. 40900015573, juridiskā adrese: “Biedrības nams”, Tirza, Tirzas pagasts, Gulbenes novads, LV-4424, sagatavot un noslēgt dzīvojamās telpas īres līgumu.

5. Lēmuma izrakstu nosūtīt:

5.1. …;

5.2. Gulbenes novada Tirzas pagasta pārvaldei, juridiskā adrese: “Biedrības nams”, Tirza, Tirzas pagasts, Gulbenes novads, LV-4424*.*

Gulbenes novada domes priekšsēdētājs A.Caunītis

Sagatavoja: Baiba Zvirbule